ອົງການນາຊາ ຄົ້ນພົບ ດາວພະເຄາະໃໝ່ ທີ່ຄ້າຍຄືກັບ ໂລກມະນຸດເຮົາ
ນັກວິທະຍາສາດສະຫະລັດ ກ່າວ​ໃນ​ມື້ວາ​ນນີ້​ວ່າ ດາວ​​ພະ​ເຄາະດວງໃໝ່ ທີ່​ເຊື່ອ​ວ່າ​ ຄ້າຍຄື​ກັນ​ ກັບ​ໂລກ​ມະນຸດເຮົາທີ່ສຸດ ​ໄດ້​ຖືກ​ຄົ້ນ​ພົບ ໃນໄລຍະຫ່າງໄກ.
ບັນດານັກວິທະຍາສາດສະຫະລັດ ກ່າວໃນວັນພະຫັດວານນີ້ ວ່າ ດາວພະເຄາະ ດວງນຶ່ງ ທີ່ເຊື່ອວ່າຄ້າຍຄືກັນກັບໂລກມະ ນຸດເຮົາທີ່ສຸດ ໄດ້ຖືກຄົ້ນພົບ ໂຄຈອນອ້ອມດາວທີ່ມີລັກສະນະ ຄືກັນກັບພະອາທິດໜ່ວຍນຶ່ງ ທີ່ຢູ່ຫ່າງໄກ ທ່ານ Jon Jenkin ທີ່ສູນກາງຄົ້ນຄວ້າ Ames ຂອງອົງການ NASA ໃນລັດ California ກ່າວວ່າ “ມັນເປັນສິ່ງ ໃກ້ຄຽງທີ່ ສຸດທີ່ພວກເຮົາມີຢູ່ບ່ອນໃນອື່ນທີ່ຜູ້ໃດຜູ້ນຶ່ງອາດຮ້ອງວ່າເປັນ ບ້ານເຮືອນຂອງພວກເຂົາເຈົ້ານັ້ນ ” ການຄົ້ນພົບ ໃນອັນທີ່ອົງການອາວະກາດຂອງສະຫະລັດກ່າວ ວ່າ ເປັນສິ່ງທີ່ໃກ້ຄຽງທີ່ສຸດກັບ “ໂລກມະນຸດ 2 0” ແມ່ນອີງຕາມການສັງເກດການ ຂອງ ກ້ອງໂທລະທັດອະວະກາດKepler ທີ່ໄດ້ຕິດຕາມເບິ່ງບໍລິເວນທາງຊ້າງເຜືອກ ຫາບັນດາ ດາວພະເຄາະທີ່ຄ້າຍຄືກັນກັບ ໂລກມະນຸດເຮົາ ຕັ້ງແຕ່ປີ 2009 ເປັນຕົ້ນ ມາ ດາວພະເຄາະ ທີ່ມີເສັ້ນຜ່າສູນກາງ ໃຫຍ່ກວ່າໂລກເຮົາ 1 ເທົ່າເຄິ່ງນີ້ ໂຄຈອນອ້ອມດາວໃນໄລຍະ 385 ມື້ ດາວດັ່ງກ່າວ ແມ່ນສີ່ເປີເຊັນໃຫຍ່ກວ່່າພະອາທິດ ແລະ 10 ເປີເຊັນ ແຈ້ງກວ່າ ດາວພະເຄາະ ທີ່ໂຄຈອນອ້ອມດາວໜ່ວຍນີ້ ແມ່ນຢູ່ໃນລະຍະທີ່ເໝາະສົມທີ່ສຸດ ທີ່ນຳ້ເປັນ ຂອງແຫຼວສາມາດສ້າງຕັ້ງໃນອັນທີ່ຮ້ອງວ່າ “ເຂດທີ່ມີຊີວິດ” ໄດ້ ແຕ່ວ່າ ການເດີນທາງໄປເຖິງທີ່ນັ້ນ ຍັງຈະໃຊ້ເວລາຢູ່ອີກ ລະບົບດາວໜ່ວຍນີ້ ແມ່ນຈັກ ກະວານທີ່ຢູ່ໄກ 1,400 ປີແສງຫ່າງຈາກພວກເຮົາ ທີ່ຕັ້ງຢູ່ໃນບັນດາກຸ່ມໝູ່ດາວ Cygnus ຫລືຫ່ານ